O civilizație distrusă, brusc...
Cred că ei aveau o tehnologie incredibilă.
Iar apoi s-a întâmplat ceva.
Secole de cunoaștere au fost distruse pentru totdeauna...
Când aceste cărți au fost distruse,
a fost o modalitate de a reseta cunoașterea de la zero.
Și cele mai puternice arme ale lumii
au fost dezactivate, inexplicabil...
Ne-a fost trimis un mesaj: "Vă supraveghem."
Este posibil ca extratereștrii să fi intervenit
în momentele decisive ale istoriei noastre
pentru a ne manipula progresul?
Și dacă da, care este scopul lor final?
Există extratereștri
care vor să vadă umanitatea evoluând și dezvoltându-se,
dar mai este și un alt grup
care dorește să ne distrugă.
Milioane de oameni, pretutindeni în lume,
cred că am fost vizitați în trecut de ființe extraterestre.
Și dacă este adevărat?
Au ajutat, într-adevăr, extratereștrii antici la modelarea istoriei noastre?
Și dacă da, este progresul umanității
influențat de un plan extraterestru?
Corectare și adaptare: Bic@2021
EXTRATEREȘTRII ANTICI
"Planul extraterestru" Sezonul 9, episodul 12
Washington, D.C. 2013.
La "Audierea Cetățenilor despre Dezvăluire",
șase foști membri ai Congresului SUA au ascultat mărturiile
unor foști oficiali de rang înalt din Guvern și Armată
și a unor savanți și cercetători,
despre prezența extraterestră pe Terra.
Unul dintre vorbitori era fostul ministrul canadian al Apărării, Paul Hellyer.
Americanii și cetățenii lumii au dreptul să cunoască adevărul.
OZN-urile sunt la fel de reale ca și avioanele care ne zboară deasupra capului.
Trăim într-un Univers plin cu viață.
Să avem un fost ministru al Apărării și un adjunct al Primului Ministru
apărând în public și afirmând că fenomenul OZN este real,
că am fost vizitați și că există o mușamalizare guvernamentală,
este în sine un fapt extraordinar.
Iar el și-a exprimat, de asemenea, opinia
că anumite civilizații extraterestre sunt îngrijorate cu privire la umanitate
și nu doresc să împărtășească tehnologia cu rasa umană,
deoarece se tem că nu suntem pregătiți pentru aceasta
și că o vom utiliza abuziv.
Suntem, în cele din urmă, o rasă care a folosit bombe atomice asupra propriei populații.
Alți vorbitori distinși de la "Audierea Cetățenilor despre Dezvăluire"
au fost fizicianul nuclear Stanton Friedman,
căpitanul în rezervă de aviație, Robert Salas
și un fost oficial al Administrației Aviației Federale, John Callahan,
care au completat afirmația lui Paul Hellyer,
conform căreia suntem vizitați de către ființe din alte lumi.
Ei mai susțin că acești vizitatori sunt interesați de progresul nostru tehnologic,
în special față de armele nucleare.
Acștia știu foarte detaliat cum funcționează rachetele noastre.
Ele pot opri oricând aceste rachete.
Dacă dezvălui acea informație publicului,
ce mai poți spune despre...
ce fel de apărare avem în fața acestor obiecte?
Ar putea fenomenul OZN să fie real?
Și este posibil ca extratereștrii să fi monitorizat
și probabil chiar să fi interferat cu progresul tehnologic al umanității?
Teoreticienii astronauților antici afirmă că așa e și sugerează
că dovezile cele mai timpurii și elocvente în acest sens
pot fi găsite în povestea biblică a Turnului Babel.
Conform Cărții Genezei,
Turnul Babel a fost construit în Mesopotamia, după Marele Potop.
Unele relatări sugerează că avea 30 de etaje,
sau 91 m înălțime.
Era descris ca fiind un pod între Cer și Pământ,
construit de oameni uniți în grai.
În Cartea Genezei, capitolul 11, se menționează:
"În vremea aceea era în tot pământul o singură limbă și un singur grai la toți."
Și apoi un grup de oameni s-a adunat
și a decis că lucrurile pot fi îmbunătățite.
Cineva a avut ideea contruirii unui turn,
un turn spre cer, "pentru a ne face faimoși".
Ei bine, când începi să provoci zeii, asta se cheamă mândrie.
Este o idee de bază, o anumită formă de aroganță
atunci când începi să te gândești că ești un zeu.
Și pe măsură ce turnul se înălța, Dumnezeu se supăra tot mai tare.
Dumnezeu coboară și spune:
"Vai, ei chiar pot să realizeze acest proiect;
ei chiar pot construi un turn până la cer.
Haide să le amestecăm limbile, ca să nu mai poată comunica,
iar apoi să nu mai poată construi acest turn."
Exegeții biblici susțin
că povestirea poate oferi o explicație
pentru diversitatea lingvistică de pe Pământ.
Însă teoreticienii astronauților antici sugerează
că relatarea biblică ar putea dezvălui un mare adevăr
despre interesul extraterestru față de progresul tehnologic al umanității.
În documentele adiacente Bibliei pe care le avem,
este relatată o povestire mult mai detaliată.
Ce era acest turn?
Conform acelor surse antice,
tehnologia străveche pe care au descoperit-o
era menită să atingă cerul.
Când analizezi povestirea Turnului Babel,
vezi că, în esență, este o relatare despre umanitatea care dezvoltă tehnologie
și care este ca și zeii, ca și creatorii noștri extratereștri.
Iar astfel, umanitatea a fost oarecum
împiedicată în atingerea unui nivel tehnologic superior.
Cuvântul "Babel" înseamnă "Poarta spre Dumnezeu",
iar unii cred că poarta spre Dumnezeu era, de fapt, o poartă stelară,
o scară, un turn, sau niște trepte care au ajuns la cer.
Iar când Dumnezeu a văzut că umanitatea a construit o poartă stelară,
asta era deja prea mult.
Ei bine, ce s-a întâmplat după aceea?
Puterile care au supravegheat
au observat și au vorbit între ele, spunând:
"Va trebui să coborâm pe Pământ și să-i atacăm pe constructorii turnului."
Ce fel de atac?
Textul biblic este foarte clar.
Ei au influențat mințile oamenilor
și le-au perturbat spiritul unității.
Povestirea Turnului Babel are, într-adevăr, legătură cu o decizie
pe care așa-zișii zei au făcut-o:
ființele umane nu doar că urmau să vorbească limbi diferite,
ci se vor lupta, de asemenea, unii cu ceilalți.
Urma să aibă loc conflicte între ei.
Și atât timp cât se luptau unii cu ceilalți,
nu se vor uni și nu vor lupta împotriva ta.
Este posibil, așa cum sugerează teoreticienii astronauților antici,
că ființe din alte lumi
au supravegheat atent progresul oamenilor și au intervenit,
generând obstacole cu scopul de a împiedica omenirea să obțină o tehnologie avansată?
Probabil că indiciile următoare pot fi găsite,
prin analizarea rămășițelor unei civilizații antice,
care pare că a fost distrusă de o explozie masivă.
Provincia Sindh, Pakistan.
Un ofițer, cercetător al arheologiei din India,
este condus de un călugăr buddhist
spre o zonă în care se credea că se află un monument religios.
Însă, sub movilele de pământ, arheologii au găsit
un oraș antic în Valea Indului, care datează din anul 2000 î.Ch.
Se numește Mohenjo-daro, sau Colina Morții.
Și este una dintre cele mai vechi civilizații descoperite în lume.
Mohenjo-daro era foarte avansat pentru acele vremuri.
Ei aveau canalizare și diverse lucruri funcționale,
precum și o rută comercială cu Mesopotamia.
Orașul Mohenjo-daro rivaliza cu civilizațiile antice
din Egipt și Mesopotamia.
Arheologii cred că peste 35.000 de oameni au ocupat cândva orașul.
Totuși, în oraș au fost găsite doar 43 de schelete.
Există multe teorii despre misterioasa dispariție
a civilizației Indusului din orașul Mohenjo-daro.
În 1977, cercetătorul englez David Davenport a descoperit
că o porțiune din aria arheologică prezenta dovada unei distrugeri
printr-o extrem de puternică explozie.
El a găsit urmele exploziei.
Iar el crede că această zonă a fost epicentrul a ceva,
care considera că a fost o explozie,
ce a distrus o parte a orașului.
El a găsit dovada: ceramică vitrificată,
cărămizi care au fost topite, sau vitrificate.
Savanții susțin că unele schelete calcificate găsite în oraș
sugerează că oamenii au suferit o moarte rapidă.
În Mohenjo-daro, au fost găsite corpuri fuzionate,
schelete îmbinate, care au fost vitrificate.
Timp de mulți ani, accesul restricționat la șantier i-a împiedicat pe oamenii de știință
să analizeze runele vitrificate.
Însă în 2014, mineralogul Dr. Sam Iyengar
a reușit să obțină o bucată din ceramica vitrificată din Mohenjo-daro
și a supus-o la numeroase teste.
Când am realizat analiza elementelor,
a rezultat că piatra din Mohenjo-daro conține în principal siliciu,
aluminiu, precum și calciu și potasiu.
Deci, m-am gândit că poate fi un fel de lut.
Până am efectuat difracția cu raze X.
Difracția cu raze X determină exact modul în care s-a format materialul.
Când am realizat difracția cu raze X a pulberii,
am obținut această figură.
Se pot vedea niște vârfuri cristaline aici,
împreună cu o curbă amorfă,
care de obicei rezultă dintr-o etapă vitrificată a pietrei.
Compoziția este foarte asemănătoare cu roca vulcanică.
Singurul mod în care lutul poate fi transformat în ceea ce vedem
este de a-l încălzi la o temperatură foarte, foarte mare.
Mă refer la 2.200 până la 2.700° C.
Asta nu e ceva ce o civilizație timpurie poate realiza intenționat.
Trebuie să fie ceva supranatural.
Ar putea, oare, acest fragment de olărie,
care prezintă dovada evidentă a expunerii la o căldură extremă,
să fie mărturia faptului că Mohenjo-daro a fost locul
unei puternice explozii în trecutul antic?
David Davenport și alți cercetători ai textelor vedice antice ale Indiei
au sugerat că acest caz se confirmă,
iar Mohenjo-daro ar putea fi, de fapt, regatul Lanka.
Un oraș a cărui distrugere este descrisă în epopeea indiană „Ramayana”.
În Ramayana, este descris cum zeul Vishnu
constată că suveranul din Lanka, un muritor pe nume Ravana,
a devenit prea puternic.
Vishnu ia forma umană a lui Rama și se luptă cu Ravana,
care a devenit ca și zeii.
Ravana era un dușman teribil.
De fapt, puterea sa a fost obținută de la zeul Shiva,
pe care îl venera,
zeu care i-a oferit arme distructive.
În timpul luptei dintre Rama și Ravana,
au fost folosite anumite arme energetice.
Armele zeilor.
Acestea aveau o putere extraordinar de distructivă.
Efectul lor a fost descris ca și Soarele
devenit de 50 de ori mai strălucitor,
în timpul acestei explozii incredibile.
Astfel că unii oameni au sugerat
că probabil la Mohenjo-daro s-a produs un anumit tip de explozie nucleară.
Nu doar că avem menționări scrise ale unei posibile explozii nucleare,
ci găsim și dovezi materiale,
care evidențiază vitrificarea rocilor.
Unicul mod ca roca să fie vitrificată
este să fi fost expusă la o căldură extremă.
Asta nu e mitologie.
Asta nu e superstiție. Acestea sunt evenimente istorice documentate
despre oameni care se războiesc prin utilizarea tehnologiei avansate.
Întâmplarea face ca eu să cred că omenirea a avut o tehnologie incredibilă,
o cunoaștere incredibilă și că au realizat lucruri similare cu cele din prezent,
după care ceva s-a întâmplat.
A fost nevoie să ia totul de la început.
Oricine ar fi fost implicat, a zis: "Aceasta nu se va întâmpla.
Să-i lăsăm să aibă cunoaștere, însă nu prea multă."
Și cred că probabil asta s-a întâmplat aici.
Este oare posibil ca ruinele vitrificate de la Mohenjo-daro
să fie dovada că oamenii au avut tehnologie avansată
în urmă cu mii de ani?
Iar aceasta sugerează cumva că ființele extraterestre
au intervenit în activitățile omenirii,
pentru a preveni utilizarea acestor arme?
Teoreticienii astronauților antici răspund afirmativ
și sugerează că următoarea dovadă poate fi găsită
prin examinarea celui mai mare depozit al cunoașterii din lumea antică
și cum s-a întâmplat să fie distrus.
Egipt, 391 d.Ch.
Marea Bibliotecă din Alexandria,
care conținea probabil cea mai vastă colecție de cunoaștere din lumea antică,
este mistuită de flăcări.
Este incediată prin decretul Împăratului Teodosiu I,
care a considerat că multe dintre cărțile păstrate în bibliotecă
sunt neortodoxe și eretice.
Construită de către egipteni în secolul III î.Ch.,
Biblioteca din Alexandria se spunea că a deținut
aproximativ un milion de pergamente despre numeroase subiecte,
inclusiv astronomie, matematică, fizică,
medicină și filosofie.
Biblioteca din Alexandria
a fost cea mai mare bibliotecă a lumii antice
și cuprindea mii și mii de pergamente, întreaga știință antică,
toată înțelepciunea antică, cunoașterea ocultă, literatura.
Însă odată cu schimbarea conducerii,
a apărut teama că probabil existau și erezii în acele volume.
Pe măsură ce Creștinismul s-a răspândit și a devenit o religie puternică,
adepții au considerat că o parte din învățătura civilizației antice era malefică.
Astfel că toată astronomia, cunoașterea tehnologică
și filosofia au trebuit să fie distruse.
Au existat tehnologii antice care astfel s-au pierdut.
Știm asta din consemnările istorice moderne.
Erau tehnologii care funcționau pe baza magnetismului,
cristalelor, energiei, cum ar fi Chivotul Legământului.
Știm că aceste lucruri au existat,
însă nu știm care au fost caracteristicile acestora.
Unele dintre aceste cărți consemnau istoria planetei
din ultimii 100.000 de ani.
Deci, când aceste cărți au fost distruse,
s-a adus cunoașterea înapoi la zero.
Din volumele care cândva erau incluse în imensa Bibliotecă,
cercetătorii au estimat
că 95% din cunoașterea păstrată acolo a fost arsă,
aruncând astfel umanitatea cu mii de ani înapoi în evoluția sa.
Însă de ce?
A fost Biblioteca din Alexandria incendiată
din cauză că Biserica Romano-Catolică
a considerat că unele documente de aici erau eretice?
Teoreticienii astronauților antici sugerează că
ar fi putut fi un alt plan, probabil extraterestru,
în spatele distrugerii Bibliotecii.
Conform unui document oficial al NASA, publicat în 2007,
întitulat "Obiecte zburătoare neidentificate în antichitatea clasică",
a existat un număr semnificativ de întâlniri misterioase
pe parcursul ascensiunii și destrămării Imperiului Roman.
Nu a fost folosit termenul de "OZN" sau "farfurie zburătoare"
în timpul romanilor și grecilor,
însă ei relatau despre lucruri cum ar fi armatele cerului, scuturi, nave.
Și vreau să spun că asta este istorie.
Există o relatare foarte interesantă făcută de Cicero.
El se referea la o sferă pe cer,
care apoi s-a separat în sfere mai mici.
Asta seamănă cu relatările clasice ale OZN-urilor, pe care le avem în prezent,
în care există un obiect mare, de obicei o sferă
care, apoi, se sparge brusc și părțile rezultate, mai mici, zboară în jur.
Această relatare din secolul I î.Ch.,
era doar una dintre cele peste 100 de apariții inexplicabile
înregistrate în timpul Imperiului Roman.
Există o povestire importantă în Imperiul Roman
despre o altă apariție a unor nave spațiale care influențează bătăliile.
Și lasă impresia că ființele extraterestre
au un interes direct față de rezultatul unora dintre aceste bătălii și războaie.
Dintre toate aparițiile inexplicabile,
cea mai renumită a fost relatată de Împăratul Constantin cel Mare,
în data de 27 octombrie 312 d.Ch.,
în timpul Bătăliei de la Podul Milvian,
care îl va face să câștige tronul și va schimba civilizația occidentală pentru totdeauna.
Pentru Constantin, momentul adevărului a venit
când era în mijlocul unei mari bătălii.
El a susținut că a văzut o cruce care a apărut pe cer, deasupra câmpului de luptă.
În acel moment, a făcut un jurământ față de Christos, că dacă va câștiga bătălia,
se va converti definitiv la Creștinism,
pe care îl va decreta religie de Stat a Imperiului Roman.
Viziunea lui Constantin a fost deosebit de importantă.
El a crezut că era un fel de mesaj:
"luptă în această bătălie și întemeiază această formă de Creștinism".
Imediat după ce Constantin a devenit Împăratul Romei,
s-au dezlănțuit războaiele religioase între creștini, evrei și păgâni.
În timpul acestor războaie s-au realizat primele atacuri
asupra Bibliotecii din Alexandria,
care au dus în final la distrugerea sa în anul 391 d.Ch.
Și conform teoreticienilor astronauților antici,
asta s-a realizat sub coordonarea acelor ființe extraterestre,
care erau responsabile pentru viziunea lui Constantin de la Podul Milvian.
Imperiul Roman era inovator în multe domenii.
Acum, oare era acest aspect ceva care a atras atenția
extratereștrilor?
Le-a oferit un motiv de îngrijorare?
Erau aparițiile de OZN-uri din timpul Imperiului Roman un proces de monitorizare
și poate umanitatea a fost puțin împinsă înapoi?
Este posibil ca presupusele apariții de OZN-uri în Imperiul Roman
să indice că acolo exista un plan extraterestru
care să împiedice progresul umanității?
Sau ar putea exista chiar o explicație mult mai incredibilă?
Unii teoreticieni ai astronauților antici susțin
că s-ar putea să nu existe doar un plan extraterestru...
ci mai multe.
Washington D.C.
După 5 zile de mărturii ale unor profesioniști la "Audierea Cetățenilor despre Dezvăluire",
uimitoare declarații despre implicarea extraterestră în evoluția rasei umane
au fost împărtășite cu foștii membrii ai Congresului.
Printre cele mai surprinzătoare afirmații este cea făcută
de către fostul ministru canadian al Apărării, Paul Hellyer,
conform căruia nu suntem vizitați doar de o facțiune extraterestră,
ci de mai multe.
Cel puțin 4 specii au vizitat Pământul timp de mii de ani.
Acestea sunt specii diferite, deci, ar putea avea planuri diverse.
Interesant la Paul Hellyer este nivelul detaliilor,
care se referă la numărul civilizațiilor și la planurile extraterestre.
Acesta nu este un cercetător OZN nonconformist.
Acesta este un politician cu relații complexe.
El are un număr de surse guvernamentale de rang înalt,
militari și servicii secrete.
Este posibil ca guvernul să mușamalizeze prezența
ființelor din alte lumi, aici pe Pământ?
Și ar putea fi, de fapt, mai mult decât un plan?
Teoreticienii astronauților antici susțin
nu doar că există diverse planuri extraterestre,
ci și că această noțiune este susținută de unele dintre cele mai timpurii scrieri ale omenirii.
În mitologia greacă, Prometeu acționează în dezacord cu Zeus,
oferind omenirii focul și cunoașterea.
În textele vedice indiene, zeii Vishnu și Shiva sunt adesea în conflict.
Și chiar în Biblie, Lucifer este alungat din Rai pentru că nu s-a supus Lui Dumnezeu.
Însă probabil cele mei evidente indicii despre aceste planuri diverse
pot fi găsite în relatările detaliate ale sumerienilor antici.
Tell al-Muqayyar, Irak. 1922.
Arheologul britanic Sir Leonard Woolley și echipa sa
au descoperit Ur, orașul sumerian antic...
și au găsit numeroase tăblițe din lut,
care conțin povestiri fantastice despre zei care interacționează cu oameni.
Avem aceste tăblițe cuneiforme din lut,
într-o formă primitivă, însă povestirile pe care le descriu, care alcătuiesc
mitologia sumeriană despre Anunnaki, "cei care au venit din Cer pe Pământ",
sunt extrem de complexe și fascinante.
După studierea tăblițelor timp de aproape 50 de ani,
distinsul istoric mesopotamian Thorkild Jacobsen
a publicat "Comorile Întunericului",
o carte care schițează structura de conducere
a zeilor sumerieni, numiți Anunnaki.
Thorkild Jacobson,
nu a fost deloc un teoretician al astronauților antici sau un ufolog,
ci a luat toate aceste povestiri mesopotamiene,
din care a reușit să recreeze
modul în care zeii conduceau și stăpâneau,
precum și influențele pe care le aveau asupra populației umane,
odată ce luau anumite decizii.
Jacobsen a schițat o adunare a zeilor,
care a fost însărcinată cu stabilirea deciziilor privind Pământul.
Voința unanimă a adunării
va modela și controla în final istoria umană.
Zeii de rang înalt ai adunării îi includeau pe frații vitregi Enlil și Enki,
care aveau idei contradictorii despre umanitate.
Enki este o zeu foarte benefic și foarte înțelept.
Și de fapt, el este cel care a modelat,
sau creat, corpul uman.
Iar planul său era să înalțe umanitatea până la nivelul zeilor.
El este combătut de către fratele său vitreg, Enlil, care este foarte războinic și autoritar,
și care preferă să mențină umanitatea la nivel de sclavi și obiecte sexuale.
Și astfel, în toate scrierile babiloniene se descrie cum se dă o luptă permanentă
între aceste două forțe opuse, între frați.
Enlil nu agreează relația lui Enki cu omenirea.
Deci... se pare că, el a fost cel care a dezlănțuit Inundația, Potopul...
...care a distrus civilizații.
Enki, pe de altă parte, a încercat să mențină lucrurile funcționale.
Dar cine erau acești frați?
Conform teoreticienilor astronauților antici,
sumerienii au fost vizitați de ființe extraterestre dintr-un alt sistem solar.
Este simplu pentru noi să afirmăm că Anunnaki erau zeii lor.
Dar să fim preciși.
Sumerienii nu se refereau la Anunnaki ca fiind zei.
Ei îi considerau a fi o rasă de uriași, care semănau cu oamenii
și care au venit din stele.
Enlil și Enki se luptau
pentru a decide dacă umanitatea ar fi trebuit distrusă sau nu.
Și chiar de atunci, a existat o luptă permanentă
între extratereștrii veghetori,
care vor să vadă umanitatea evoluând și dezvoltându-se
și celălalt grup care vrea să o distrugă.
Priviți la umanitate.
Unii sunt buni, alții sunt răi. Cred că extratereștrii sunt la fel.
Unii sunt foarte iluminați. Ei vor să ne îmbunătățească.
Ei vor lucruri mărețe pentru această planetă și acest Univers.
Însă există alții care nu vor asta.
Aceștia vor să ne mențină ignoranți, involuați, agresivi și lacomi.
Oferă legendele despre zeii cu diverse planuri pentru umanitate
o cale de a înțelege afirmațiile despre extratereștri
ale fostului ministru canadian al Apărării, Paul Hellyer?
Și dacă da, se desfășoară aceste rivalități din alte lumi și în prezent?
Probabil că indiciile pot fi găsite, prin observarea istoriei noastre recente
și a tehnologiei secrete a naziștilor.
Londra, Anglia. 1939.
Fostul ofițer nazist, Hermann Rauschning
a publicat o carte, intitulată "Hitler vorbește".
În aceasta, el dezvăluie unele conversații șocante,
pe care pretinde să le fi avut cu Adolf Hitler,
discuții despre contactul cu inteligențe non-umane.
Lucrul surprinzător este că Adolf Hitler era practic...
ceea ce am numi în prezent un contactat OZN.
El susținea că a avut cel puțin un contact și o întâlnire
cu acești așa-ziși super-oameni.
Ei i-au numit super-oameni, sau super-oameni subterani,
însă, practic, a fost un contact cu acești super-oameni
care îi ghidau.
Există ființe care se spune că manipulează segmente din populație
pentru a le aplica planurile
și, astfel, aceștia sunt cei care influențează națiunile
să meargă la război și să lupte pentru scopurile și planurile lor.
Este, într-adevăr, posibil ca Adolf Hitler
să fi fost în contact cu o rasă de extratereștri pe care i-a numit "super-oameni"?
În timp ce veridicitatea spuselor lui Hermann Rauschning este incertă,
teoreticienii astronauților antici sugerează
că extratereștrii ar fi putut avea un interes special
pentru efortul făcut de Hitler pentru a obține super arme...
cunoașterea pierdută...
și artifacte ale zeilor ancestrali.
Naziștii s-au implicat într-o căutare a așa-ziselor
"Wunderwaffe" sau arme miraculoase.
Acum, naziștii nu căutau să creeze doar bomba atomică,
la care deja lucrau, ci și rachete ghidate...
...și chiar la ceva numit "Arma Soarelui",
care presupunea planuri pentru o anumită stație spațială,
de unde direcționau o armă energetică
spre suprafața Pământului.
Mulți oameni speculează acum că extratereștrii au observat
cum umanitatea se implică în acest conflict devastator.
Teoria era că acest război se desfășura la un alt nivel...
...și că a atras atenția acestor vizitatori extratereștri
care au observat cu îngrijorare progresul rapid al tehnologiei.
Există numeroase rapoarte din timpul celui de-al Doilea Război Mondial,
în care piloții raportează despre așa-numitele "Foo Fighters".
Iar "Foo Fighters" sunt asemănătoare cu OZN-urile din prezent.
Deci, asta este foarte interesant, deoarece îmi demonstrează
că într-un anume mod extratereștrii erau interesați de rezultat.
Avem al Doilea Război Mondial cu Hitler.
Semnele arătau că ne îndreptăm spre o etapă a progresului,
în care vom obține o tehnologie avansată.
Vom începe să înțelegem
unele dintre cele mai ciudate aspecte ale realității.
Aceasta era cunoașterea zeilor pe care ei nu doreau să o avem.
Este posibil ca interesul lui Hitler pentru super arme
să-i fi cauzat înfrângerea?
S-ar putea ca o facțiune extraterestră să fi intervenit pentru a-l opri,
înainte să ajungă prea departe?
Imediat după al Doilea Război Mondial,
Armata SUA a înrolat savanți naziști,
pentru a continua dezvoltarea înarmării,
inclusiv rachete și bombe nucleare.
După al Doilea Război Mondial, majoritatea activității OZN din lume
s-a amplificat, într-adevăr, semnificativ.
Există povestiri despre cum zburau OZN-urile în jurul silozurilor armelor nucleare.
Aparițiile OZN au fost raportate
în numeroase baze ale Forțelor Aeriene Americane, care aveau arme nucleare,
inclusiv în rapoarte oficiale
de la Baza Malmstrom a Forțelor Aeriene din Montana
și Baza Minot a Forțelor Aeriene din Dakota de Nord.
În 1980, a existat o apariție celebră a unui obiect de formă discoidală,
care survola lângă un antrepozit de arme nucleare, situat în Suffolk, Anglia
și care a emis o rază laser de lumină.
Aparițiile deasupra instalațiilor rachetelor din Malmstrom și Minot
au generat o aparentă disfuncționalitate a acestora.
Asta înseamnă că rachetele au fost dezactivate.
Acum, adepții OZN-urilor cred că în acest fel am fost avertizați,
iar mesajul a fost:
"Știm ce poate face arsenalul vostru nuclear;
vă observăm."
Monitorizează extratereștrii instalațiile nucleare?
Probabil pentru a se asigura că omenirea nu dezlănțuie
astfel de arme de distrugere în masă?
Și dacă există, de fapt, planuri extraterestre concurente pentru omenire,
va fi dezvăluită dovada acestora
prin introducerea unor noi tehnologii incredibile?
Geneva, Elveția.
Sediu central al CERN.
O coaliție multinațională de savanți
lucrează la îmbunătățirea Marelui Accelerator de Hadroni,
cel mai mare și mai puternic accelerator de particule,
care este capabil să producă energia a 70.000 de bombe atomice.
Marele Accelerator de Hadroni a fost soluția la descoperirea inițială a bosonului Higgs
sau "particula lui Dumnezeu", o particulă subatomică
despre care mulți savanți consideră că există timp de o fracțiune de secundă
înainte ca alte particule să-și obțină masa
și este un element lipsă din înțelegerea noastră actuală a legilor fizicii.
Pentru fizicienii teoreticieni,
descoperirea deschide noi frontiere în știință și tehnologie,
sugerând posibilitatea antigravitației...
călătoriei cu viteza luminii...
teleportării...
și chiar aplicații militare ulterioare.
Particula Higgs este atât de recentă,
încât încă nu știm ce vom putea să facem cu aceasta.
Prima persoană care s-a referit la bosonul Higgs ca și "particulă a lui Dumnezeu"
a fost câștigatorul Premiului Nobel, fizicianul Leon Lederman,
care, de asemenea, a făcut legătura între utilizarea Marelui Accelerator de Hadroni
și construirea Turnului Babel pentru a ajunge la Dumnezeu.
Dacă luăm în considerare această afirmație,
înseamnă că explorarea particulei lui Dumnezeu
și crearea acestor acceleratoare de particule,
cum este cel de la CERN,
reprezintă, de fapt, o reconstruire a Turnului Babel.
Ei bine, Turnul Babel se pare că a fost prima încercare a umanității
de a străpunge cerul, pentru a deschide porți stelare sau găuri de vieme.
Cu promisiunea unui accelerator mai puternic și îmbunătățit
care să devină activ în următorii ani,
savanții speră că umanitatea va realiza chiar mai multe salturi tehnologice
în înțelegerea modului în care funcționează Universul.
Când vor finaliza îmbunătățirea,
acceleratorul va fi de aproximativ 13 ori mai puternic.
Deci, asta reprezintă o imensă amplificare a energiei.
Nu am avut niciodată o mașină
care să poată funcționa la aceste niveluri energetice.
Însă întrebarea este aceasta:
riscăm să deschidem ceva ce nu dorim?
Este o cutie a Pandorei?
Ar putea ca aceste colaborări
ale savanților din lumea întreagă, realizate în prezent la CERN,
să reflecte eforturile civilizației antice a Genezei,
care a construit Turnul Babel?
Dacă atingem un nivel
la care putem interacționa cu cerul și să ne conectăm la o comunitate galactică,
suntem oare pregătiți?
Sau vor fi eforturile noastre contracarate din nou,
împingându-ne înapoi cu mii de ani în progresul nostru?
Egiptenii, romanii, grecii.
Majoritatea dintre aceste imperii s-au prăbușit, desigur
și, pentru o perioadă de timp, umanitatea a fost retrogradată,
însă întotdeauna ne-am înălțat din nou și mereu avansăm.
Acum se pare că ne aflăm în pragul ultimului salt.
Se pare că există șabloane ciclice în istorie.
Fiecare generație trebuie să facă aceleași greșeli.
Noi înșine trebuie să facem aceleași greșeli la fiecare stadiu din viață.
Unii argumentează că este un șablon în spirală,
că aceste cicluri au un fel de mișcare spre înainte,
că, de fapt, se îndreaptă spre o direcție,
chiar dacă pare că se învârte în cerc.
Este destinul umanității
ca din fiecare legendă, din fiecare religie,
să știm că noi, ca o rasă de ființe umane, vom evolua.
Vom învinge.
Vom obține împlinirea destinului mesianic
de a cunoaște adevărul despre Univers și despre existența noastră.
Este inevitabil.
Ar putea, la fel de bine, ca aceasta să reprezinte împlinirea
planului de lungă durată al ființelor extraterestre,
care ne-au așteptat
să ajungem la acest nivel de conștiință și tehnologie
prin intermediul căruia se vor simți confortabil să se arate.
Este posibil oare ca istoria umanității
să fi fost călăuzită de la început de un plan extraterestru,
așa cum sugerează teoreticienii astronauților antici?
Au monitorizat extratereștrii progresul nostru timp de mii de ani,
uneori ajutându-ne să avansăm,
alteori împiedicându-ne?
Ajungem, în final, la momentul evoluției noastre tehnologice,
în care acești vizitatori extratereștri nu mai pot exista printre noi nedetectați?
Probabil obstacolele din desfășurarea istoriei noastre
au fost necesare ca să ne pregătească pentru dezvăluirea deplină
și abia apoi ni se va permite să ne înțelegem potențialul
și să ne întâlnim cu strămoșii extratereștri.
Corectare și adaptare: Bic@2021